projecte-aina/catalan_government_crawling huggingface dataset:
El Govern ha donat llum verda al Projecte de llei de mesures fiscals, financeres, administratives i del sector públic per al 2020, també conegut com a "llei d'acompanyament" dels Pressupostos de la Generalitat.
El Projecte de llei inclou modificacions en vuit impostos ja existents i en crea un de nou en l'àmbit de la fiscalitat verda que gravarà la incidència sobre el medi ambient de les instal·lacions de producció, d'emmagatzematge, transformació i transport d'energia elèctrica, telefonia i telemàtica.
Aquest paquet de mesures s'estima que generaran una recaptació anual de 552,5 milions d'euros anuals, i de 172,6 milions per a l'any 2020 ja que no es meritarà l'exercici sencer.
La llei incorpora diverses novetats que giren a l'entorn de tres grans eixos: un major control econòmicofinancer del sector públic, millores en matèria de contractació pública, i continuar amb l'esforç de racionalització i reestructuració del sector públic.
Inclou una reforma fiscal que suposarà un ingressos addicionals de 552,5 milions d'euros anuals
Onalabs crea un pegat que monitoritza el lactat dels esportistes a través de la suor
La empresa emergent catalana Onalabs ha desenvolupat un dispositiu que mesura els nivells de lactat dels esportistes a través de la suor de manera no invasiva i sense necessitat de realitzar una anàlisi de sang.
El pegat s'enganxa a la pell i monitoritza el lactat en temps real per ajudar a optimitzar el rendiment, al mateix temps que redueix les probabilitats de lesions.
El dispositiu està format per un sensor d'un sol ús que mesura la concentració de lactat i la transmet al telèfon mòbil o rellotge intel·ligent.
D'aquesta manera, l'usuari pot conèixer millor el seu estat físic i el seu rendiment muscular i esportiu, i evitar lesions.
Onalabs ha estat beneficiària de l'ajut Startup Capital d'ACCIÓ, l'agència per a la competitivitat de l'empresa.
Així es pot optimitzar-ne el rendiment a través del telèfon mòbil o un rellotge intel·ligent
S'implica les persones no professionals en totes les etapes del procés científic
Catalunya acollirà per primer cop el Mes de la Ciència Ciutadana i el Medi Ambient durant el mes de novembre.
Es tracta d'una iniciativa impulsada pel Govern, amb l'objectiu de reivindicar la importància de la participació de la ciutadania en la recerca científica per a la generació de nou coneixement, mitjançant l'organització de diverses activitats tècniques i de participació.
La ciència ciutadana és la recerca científica conduïda, parcial o completament, per científics aficionats o no professionals que hi participen en alguna de les parts del procés: captació, processament, i interpretació de dades, gràcies a la intel·ligència distribuïda, definició d'hipòtesis, etc.
La comunitat no científica pot participar de diferents maneres a la ciència ciutadana:
El tret de sortida serà el 8 de novembre, amb una jornada tècnica al Museu de Ciències Naturals
Un estudi revela la demanda social i l'interès comercial que té el català per a serveis com Alexa, Google Assistent, Siri o Bixby
Els consumidors aposten per la diversitat lingüística a l'hora de relacionar-se amb les tecnologies.
El 88,9 % dels consumidors catalans vol que els assistents de veu del tipus Alexa, Google Assistant, Siri, Bixby i d'altres incloguin el català en la seva oferta de llengües.
Això suposa 5,5 milions de consumidors potencials.
Aquesta és la conclusió principal de l'estudi que ha portat a terme la Direcció General de Política Lingüística.
L'estudi també revela que un 47,7 % dels consumidors ja s'estan relacionant amb dispositius tecnològics mitjançant la veu.
L'enquesta s'ha portat a terme entre el 21 i 25 d'octubre a una mostra formada per 1.605 persones representatives de la població de Catalunya de 16 anys i més que porta, almenys, un any vivint a Catalunya.
L'error mostral és del 2,5 % i el nivell de confiança és del 95,5 % i p=q=0.5.
Gairebé un 90 % dels consumidors volen el català en els assistents de veu
Subvencions per a la incorporació de la llengua catalana en productes tecnològics
La Ciutat dels Somnis té lloc del 27 al 30 de desembre i del 2 al 4 de gener
L'Agència de Ciberseguretat de Catalunya participarà en la tercera edició del nou festival de la infància amb activitats sobre la seguretat a la xarxa.
El civisme i el respecte a la xarxa són els eixos de les activitats lúdiques de l'estand del programa Internet Segura al saló nadalenc, La Ciutat dels Somnis.
Els nois i noies d'entre 9 i 13 anys podran fer de detectius i investigar un cas de ciberassetjament en un joc de pistes virtual per treballar els hàbits cibersaludables a Internet.
La Ciutat dels Somnis té lloc al recinte de Montjuïc de Fira de Barcelona, del 27 al 30 de desembre i del 2 al 4 de gener.
Els nois i noies d'entre 9 i 13 anys podran fer de detectius
L'eina servirà per fer una primera aproximació a l'extensió de les inundacions
Imatge del visor, en blau fosc, les zones inundades abans del temporal
L'Institut Cartogràfic i Geològic de Catalunya (ICGC) ha habilitat un visor per fer una primera aproximació a les inundacions que ha patit el Delta de l'Ebre com a conseqüència de la borrasca Gloria.
El visor fa servir imatges captades pel satèl·lit Sentinel-1 de l'Agència Espacial Europea (ESA).
Al visor es pot observar l'estimació provisional de la superfície coberta per l'aigua i els sòls humits el dia 9 de gener ( en blau fosc, un total de 22.637 hectàrees) i la superfície addicional coberta per l'aigua el 21 de gener ( en blau clar, 3.941 hectàrees).
Cal dir que l'eina no pot calcular la profunditat de la làmina d'aigua existent, que pot anar des d'un terreny simplement humit a inundat, ni distingir si es tracta d'aigua salada o dolça.
És un instrument que l'ICGC posa a disposició de la ciutadania i de les administracions per a una primera estimació de la zona inundada.
En aquests moments amb el Sentinel-1 també s'està treballant les àrees de la Tordera, la Conca de Ter i el Fluvià per obtenir els mateixos resultats i poder generar el visor corresponent.
Compara les zones cobertes per una làmina d'aigua el 9 de gener, abans del temporal, amb les negades el 21 de gener
Salut i l'Ajuntament de Barcelona creen una oficina conjunta
El procés de desconfinament de la ciutat de Barcelona estarà coordinat per una oficina conjunta entre l'Ajuntament i la Generalitat que controlarà que la desescalada es faci de forma controlada i segura.
L'oficina tindrà com a objectius principals la monitorització dels indicadors d'evolució del virus a la ciutat, l'avaluació de cada fase i si pot avançar, la coordinació de mesures que ajudin a generar les condicions per fer-ho i l'anàlisi de diferents àmbits i qüestions, com ara l'ús dels parcs o de les platges, la mobilitat a la ciutat i la perspectiva de l'estiu per als infants.
En aquest sentit, es vol prioritzar activitats durant tot l'estiu per als infants, sobretot de famílies més vulnerables, amb l'ús d'espais com escoles, equipaments municipals i altres possibilitats, sempre garantint la màxima precaució i seguretat.
L'oficina es constitueix avui però recupera dinàmiques d'algunes experiències creades i desenvolupades durant la part més aguda de l'epidèmia, com ara els pavellons salut.
L'oficina comptarà amb vuit representants municipals i vuit de la Generalitat.
S'ocuparà de seguir els indicadors d'evolució del virus a la ciutat i d'avaluar cada fase
12 espais naturals gestionats per la Generalitat organitzen accions sota el lema 'Àrees protegides: Els nostres tresors naturals'
Parc Natural del Delta de l'Ebre
Amb motiu del dia Europeu dels Parcs, dotze espais naturals gestionats per la Generalitat organitzen aquests dies desenes d'activitats en què destaquem: visites guiades a peu i en bicicleta, exposicions, cursos i tallers de fauna i flora, etc. Propostes per commemorar aquest dia, que aquest any té el lema 'Àrees protegides: Els nostres tresors naturals'.
El Dia dels Parcs se celebra per commemorar que el 24 de maig de 1909 es va crear el primer parc nacional a Suècia.
Entre les activitats que organitzen els parcs, trobem la jornada de portes obertes a l'Ecomuseu i a la Casa de Fusta del Parc Natural del Delta de l'Ebre, descobrir les propietats de diverses plantes que creixen als parcs i recuperar coneixements dels avantpassats, passejar a la XV Marxa Popular Vall de Siarb del Parc Natural de l'Alt Pirineu, assistir a la conferència 'Els valors geològics de Coma de Vaca' i fer un final de festa amb la Festa de la Tortuga.
Es commemora que el 24 de maig de 1909 es va crear el primer parc nacional a Suècia
Ajuda'ns a cuidar aquest estiu els boscos del Pirineu català
Des del 28 de maig ja pots inscriure't al Projecte Boscos de Muntanya en què s'ofereixen 15 estades d'una setmana entre juliol i setembre a tres indrets del Pirineu català: el Massís de l'Orri i Ginestarre (al Pallars Sobirà, dins del Parc Natural de l'Alt Pirineu), i a Espinavell, al terme municipal de Molló (Ripollès), l'entorn del Parc Natural de les Capçaleres del Ter i el Freser.
Amb la tasca voluntària de més de 500 persones es contribueix a la preservació de l'ecosistema forestal.
Es tracta d'una experiència de convivència i integració a la natura, en què les persones participants col·laboren de manera desinteressada en la millora del paisatge, d'hàbitats i ecosistemes pirinencs, així com en la prevenció d'incendis, i la promoció de la bioenginyeria sostenible i de quilòmetre zero per fomentar l'ús de fusta local.
El Projecte Boscos de Muntanya fa 12 anys que treballa amb una dedicació desinteressada pel foment, la millora i la conservació dels boscos i paisatges dels Pirineus catalans.
A més dels camps de treball, també s'organitza estades formatives al bosc per a joves i estudiants, a les Valls d'Àneu i el Massís de l'Orri, a l'àmbit del Parc Natural de l'Alt Pirineu i del Parc Nacional d'Aigüestortes i Estany de Sant Maurici.
Amb la tasca voluntària de més de 500 persona es contribueix a la preservació de l'ecosistema forestal
Les imatges es poden consultar en el visor elaborat per contribuir a la valoració dels danys causats
L'Institut Cartogràfic i Geològic de Catalunya ha captat imatges aèries de l'àrea cremada un cop s'ha extingit l'incendi de Ribera d'Ebre i ha elaborat el visor de l'incendi amb la finalitat de mostrar la situació actual de l'àrea i contribuir a la valoració dels danys causats.
Per detectar els canvis paisatgístics esdevinguts arran d'aquest incendi, el visor compara les imatges d'abans (preses el maig-juny de 2018) i de després (captades l'1 de juliol amb un avió equipat amb càmera fotogramètrica i amb una mida de píxel de 15 cm de resolució).
Les imatges es mostren en color i en infraroig color.
Aquest darrer canal és sensible a les cobertes vegetals i mostra en vermell les zones no afectades pel foc.
Si s'han adquirit abans del 31 de març, s'ha d'informar de la tinença abans del 2022
S'ha posat en marxa el tràmit per regularitzar la tinença de les noves espècies incloses al Catàleg Espanyol d'Espècies Exòtiques Invasores des de finals de març.
Concretament, afecta propietaris d'espècies que fins ara es podien considerar animals de companyia, com són:
Si heu adquirit animals d'aquestes espècies abans del 31 març de 2019, els podreu mantenir com a animals de companyia, sempre que compleixin una sèrie de requisits:
Sol·liciteu al Col·legi Oficial de Veterinaris de cada demarcació els centres veterinaris disponibles per dur a terme la identificació, esterilització i vacunació d'aquests animals.
Tanmateix, podeu adreçar aquests animals a un centre de fauna de la Generalitat o un santuari privat, perquè se'n facin càrrec.
Tinença excepcional per a investigació
D'altra banda, la tinença excepcional d'aquestes espècies amb finalitats d'investigació, salut i seguretat, i les actuacions de control d'espècies exòtiques invasores s'haurà d'autoritzar mitjançant un formulari.
Els interessats hauran d'adjuntar una memòria del projecte o actuació, així com un informe dels resultats obtinguts o actuacions realitzades i trametre'l a la bústia [EMAIL].
A Catalunya hi ha 681 els porcs vietnamites i els seus hídrids vivint al medi natural, pràcticament a tot el territori.
Les úniques comarques sense animal registrat són l'Alta Ribagorça, els Pallars Sobirà, i l'Alt Urgell, que són també les menys poblades.
Cal recordar que, en el medi natural, aquests animals produeixen problemes derivats de la hibridació amb el porc senglar, increment dels danys a l'agricultura i accidents de trànsit.
També s'ha regulat la tinença excepcional per a investigació
Són la Noguera, el Segrià, l'Urgell, la Segarra, les Garrigues, la Conca de Barberà, l'Anoia, el Pallars Jussà, el Priorat, la Terra Alta i la Ribera d'Ebre
La Generalitat de Catalunya ha prohibit la realització d'activitats en el medi natural entre les 12 hores i les 20 hores del dia 6 de juliol de 2019 a les comarques de la Noguera, el Segrià, l'Urgell, la Segarra, les Garrigues, la Conca de Barberà, l'Anoia, el Pallars Jussà, el Priorat, la Terra Alta i la Ribera d'Ebre.
La raó és l'elevat risc d'incendi forestal donades les condicions de baixa humitat, entrada de vent d'oest i altes temperatures, que fregaran els 40oC en alguns punts de l'interior.
L'incompliment d'aquesta prohibició podrà donar lloc a la imposició de les sancions previstes a la Llei 4/1997, de 20 de maig, de protecció civil de Catalunya.
A més, dissabte estaran tancats els massissos del Montsec i la Baronia de Rialb, ambdós a la Noguera, el massís del Montsant a l'interior de Tarragona, mentre que el pla alfa en nivell 3 afectarà 150 municipis.
Agents Rurals ha previst també un dispositiu especial de prevenció d'incendis durant l'activitat de sega a les zones de més risc.
De la mateixa manera, es demana a la ciutadania que eviti fer activitats individuals a l'aire lliure en el medi natural a les hores de màxima insolació dissabte, encara que no es trobin a les comarques afectades per la prohibició.
Protecció Civil de la Generalitat ha emès una ALERTA del pla PROCICAT per onada de calor ateses les darreres previsions del Servei Meteorològic de Catalunya SMC especialment a les comarques de Ponent.
Protecció Civil també ha activat l'ALERTA del pla PROCICAT per onada de calor per aquest cap de setmana
Per la qual es prohibeix la realització d'activitats en el medi natural durant el dia 6 de juliol de 2019 en determinades comarques de Catalunya
Es tanquen els accessos a la Serra de Montsià, a la Serra de Cardó - el Boix i al perímetre de Tivissa, Llaberia, Vandellòs i Pradell
Les comarques del sud de Catalunya encaren un cap de setmana amb elevat risc d'incendi forestal.
L'estat de la vegetació, molt seca per la manca de precipitacions, el vent que bufarà tot el cap de setmana i la possibilitat de tempestes amb llamps incrementaran el risc.
Per aquest motiu, es demana la col·laboració ciutadana a les Terres de l'Ebre i el sud de Tarragona, a les comarques del Baix Camp i Priorat.
Segons el Servei Meteorològic de Catalunya SMC, es preveu l'entrada de vent fort que s'intensificarà especialment a partir de la tarda – vespre i fins diumenge al migdia.
Els Agents Rurals han informat que tancaran de forma preventiva els accessos als espais naturals de a la Serra de Montsià, a la Serra de Cardó - el Boix i al perímetre de Protecció de Tivissa, Llaberia, Vandellòs i Pradell.
Davant d'aquesta situació de risc molt elevat, els Bombers de la Generalitat i el Cos d'Agents Rurals tenen previst augmentar la seva activitat de vigilància i prevenció en aquesta zona, reforçant els efectius per evitar ignicions i fer front a possibles incendis.
El vent i les tempestes amb llamps provocaran un risc d'incendi elevat
S'ha dut a terme l'anellament de prop de 400 polls per al seu monitoratge i seguiment científic
La colònia de flamencs del Parc Natural del Delta de l'Ebre ha assolit xifres rècord de reproducció des que l'espècie hi va començar a criar, el 1992.
El vol fotogràfic ha confirmat el naixement de 2.201 polls de les 2.985 parelles identificades a l'única colònia existent a Catalunya, ubicada a les salines de la Trinitat de la Punta de la Banya, a Sant Carles de la Ràpita.
La supervivència dels polls és de 0,74 per parella, la segona xifra més alta dels darrers 20 anys.
La població reproductora de flamenc s'ha situat molt per sobre de la mitjana des que es va establir a les salines de la Trinitat.
A partir del 2006, es va iniciar una tendència a l'alça en la reproducció, amb un màxim històric de 3.139 parelles el 2009, que es va trencar el 2013 a causa del gavià argentat de potes grogues i la guineu.
Gràcies a la implementació d'accions de control, s'han tornat a recuperar els valors del període 2006–2012.
Una de les espècies més emblemàtiques
El flamenc és una de les una espècies més emblemàtiques del Parc Natural del Delta de l'Ebre.
De fet, és l'únic lloc de Catalunya on es reprodueix i un dels pocs punts de la Mediterrània on ho fa de manera regular.
Amb tot, presenta fortes fluctuacions estacionals, amb presència màxima a l'hivern.
Aquesta temporada han nascut més de 2.200 polls
S'activa el nivell 3 del Pla Alfa a 10 municipis de l'Alt Empordà
Davant l'increment del perill d'incendi forestal per l'entrada de tramuntana forta a l'Empordà, la Generalitat ha restringit l'accés al Parc Natural del Cap de Creus, des del 2 de setembre.
També s'ha activat el nivell 3 del Pla Alfa en 10 municipis de l'Alt Empordà: Cadaqués, Colera, Llançà, Palau-Saverdera, Pau, Portbou, El Port de la Selva, Roses, La Selva de Mar, i Vilajuïga.
Consells per minimitzar el perill d'incendi:
Es vol evitar la massificació a determinades zones, comportaments incívics i molèsties als cérvols i a altres espècies
La brama del cérvol torna aquesta tardor a la Reserva Nacional de Caça de Boumort.
Per segon any consecutiu, es durà a terme una ordenació de l'activitat, consistent a establir un sector reservat per a visites guiades i unes rutes recomanades per a visita lliure.
En una d'aquestes rutes hi haurà un punt d'informació situat estratègicament.
L'objectiu és reduir el risc de massificació i les molèsties als animals, millorar la satisfacció dels usuaris de la Reserva i potenciar les visites guiades.
Es preveuen dues alternatives per a visitar la Reserva en època de brama:
La Reserva Nacional de Caça (RNC) de Boumort, situada entre el Pallars Jussà, el Pallars Sobirà i l'Alt Urgell, és un dels millors indrets de Catalunya per a gaudir de la fauna salvatge, amb cérvols, isards, cabirols, senglars i grans rapinyaires.
Del 14 de setembre al 13 d'octubre s'estableix un sector reservat per a visites guiades i unes rutes recomanades per fer la visita lliure
Boumort ha editat un fullet informatiu que explica totes aquestes novetats i que es distribuirà àmpliament en format paper i electrònic.
L'any passat es van generar 3,9 milions de tones de deixalles, que corresponen a 1,4 quilos per habitant i dia
La recollida selectiva dels residus domèstics es consolida a Catalunya i arriba a un 42% l'any 2018.
La recollida ha crescut un 8,4% respecte de l'any passat, gràcies a una major conscienciació ciutadana, a l'augment dels ajuts als ens locals, a la implantació de sistemes més eficients i a la pujada del cànon dels residus.
De totes les fraccions que es recullen, destaca el màxim històric de recollida d'envasos lleugers, amb 159.170 tones a tot Catalunya i un increment del 9,6%.
No obstant això, al contenidor d'envasos s'hi aboquen molts residus impropis, és a dir, que no són envasos reciclables.
El 28,7% corresponen a aquesta categoria.
Les altres fraccions també han crescut: l'orgànica ho ha fet un 7,5% fins arribar a les 414.618 tones, el cartró un 6,5% (314.428 tones) i el vidre un 6,3% (192.085 tones).
En aquests casos, el nombre d'impropis no és gaire elevat.
La generació creix per sota dels índexs econòmics
L'any passat es van generar 3,9 milions de tones de deixalles, que corresponen a 1,4 quilos per habitant i dia.
La generació per càpita se situa per sota del creixement econòmic.
El 2017 es van gestionar 2,3 milions de tones de fracció resta, un 0,22% més que l'any anterior.
El podi de les comarques que més reciclen
Deu comarques catalanes han recollit més del 50% dels residus de forma selectiva.
Són Osona, el Priorat, el Pallars Sobirà, la Terra Alta, el Moianès, la Segarra, la Garrotxa, la Conca de Barberà, el Montsià i l'Alt Urgell.
Ho han aconseguit implantant models altament eficients de recollida selectiva.
Deu comarques catalanes han recollit més del 50% dels residus de forma selectiva
Com es recicla a la comarca que més recicla?
FGC se suma a la campanya i amb motiu de la Setmana Europea de la Mobilitat (SEM), ofereix més de 700 activitats
L'ús del transport públic juntament amb d'altres mitjans de transports alternatius al cotxe contribueixen a millorar la qualitat de l'aire i a lluitar contra el canvi climàtic.
Moure's de manera sostenible, saludable i segura: caminar o anar en bicicleta són activitats beneficioses per a la nostra salut i per al medi ambient.
Els Ferrocarrils de la Generalitat de Catalunya (FGC) per tal de conscienciar a la ciutadania sobre la importància de la sostenibilitat se suma a iniciatives com la Setmana Europea de la Mobilitat (SEM) que aquest any se celebra del 16 al 22 de setembre i que sota 'Camina amb nosaltres!' ofereix més de 700 activitats per promoure l'ús del transport públic.
A més, aquest any, la setmana coincideix amb l'inici de la nova campanya de la Unió Internacional del Transport Públic (UITP) que sota el lema "One Planet, One Plan" situa el transport públic en el centre de les accions contra el canvi climàtic.
La campanya a la que se suma FGC proposa accions per:
Amb aquestes accions FGC aconsegueix que l'ús del transport públic millori la qualitat de l'entorn urbà i el medi ambient.
Campanya que situa el transport públic en el centre de les accions contra el canvi climàtic
Consulta les activitats previstes, accions, etc.
S'amplia en 10 milions d'euros els ajuts per a aquest sector
L'Agència de Residus de Catalunya ha ampliat en 10 milions d'euros, els imports destinats als ajuts.
Amb aquest augment de pressupost es destinaran més de 18 milions d'euros a accions de prevenció, preparació per a la reutilització i reciclatge dels residus industrials i municipals, i a fomentar els àrids reciclats, l'economia circular i la recollida selectiva.
La recaptació dels cànons i impostos ecològics finança l'augment del pressupost per la gestió sostenible dels residus.
D'aquesta manera s'incideix més intensament en un tractament més sostenible i a més, es dona resposta a l'elevat nombre de peticions que demanaven un augment en els ajuts.
Els sectors més afavorits són el del foment de l'economia circular i les de prevenció, preparació per a la reutilització i reciclatge dels residus industrials.
Tot i que l'augment és beneficiós per a tot el sector.
L'augment del pressupost és possible gràcies a la recaptació dels cànons i impostos ecològics
L'objectiu és assolir un model energètic totalment basat en energies renovables l'any 2050
El Consell Executiu ha aprovat la memòria preliminar de l'avantprojecte de Llei de la transició energètica de Catalunya.
La llei també transformarà l'Institut Català d'Energia (ICAEN) en l'Agència Catalana d'Energia.
El text ha de fixar els principis legislatius de la política energètica catalana necessaris per complir els objectius establerts en la Llei del canvi climàtic i en les bases del Pacte Nacional per a la Transició Energètica de Catalunya, que fixen la voluntat d'assolir un model energètic totalment basat en les energies renovables l'any 2050.
La nova normativa tindrà la voluntat d'impulsar i incentivar el pas cap a una economia i una societat de baixa intensitat energètica, de baixa intensitat en el consum de recursos materials i neutra en les emissions de carboni.
De fet, el Govern ultima la modificació de la normativa que regula la implantació d'energia eòlica i fotovoltaica a Catalunya.